SURSE: Prefectul Capitalei va fi demis de către premierul Ludovic Orban.
Prefectul Capitalei, Gheorghe Cojanu, va fi demis de către premierul Ludovic Orban. Decizia va fi luată în următoarea ședință de guvern. Potrivit legii, prefectul poate fi demis prin Hotărâre de Guvern. Potrivit unor surse, Traian Berbeceanu ar putea fi următorul prefect al Capitalei.
Gheorghe Cojanu va fi demis de către premierul Ludovic Orban. Premierul a declarat, luni, că activitatea prefectului va fi analizată, având în vedere că în cursul zilei de duminică a declarat că nu cunoaşte numărul de îmbolnăviri din Bucureşti şi faptul că municipiul a trecut de rata de infectare de 3 cazuri la mia de locuitori. Comitetul pentru Situaţii de Urgenţă Bucureşti a anunțat luni, după o ședință de urgență, închiderea tuturor instituțiilor de învățământ și instituirea obligativității purtării măștii în toate zonele publice din Capitală.